****

**ประกาศองค์การบริหารส่วนตำบลตาอ็อง**

**เรื่อง การกำหนดหลักเกณฑ์การเบิกจ่ายค่าตอบแทนบุคคลหรือคณะกรรมการ**

--------------------------------

ตามหนังสือกระทรวงการคลัง ด่วนที่สุด ที่ กค ๐๔๐๒.๕/ว ๘๕ ลงวันที่ ๖ กันยายน ๒๕๖๑ เรื่อง “หลักเกณฑ์การเบิกจ่ายค่าตอบแทนบุคคลหรือคณะกรรมการ” กระทรงการคลังได้กำหนดหลักเกณฑ์และอัตราการเบิกจ่ายค่าตอบแทนบุคคลหรือคณะกรรมการที่ได้รับการแต่งตั้งให้มีหน้าที่ดำเนินการเกี่ยวกับการจัดซื้อจัดจ้างและการบริหารพัสดุตามพระราชบัญญัติการจัดซื้อจัดจ้างและบริหารพัสดุภาครัฐ พ.ศ. ๒๕๖๐ และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ นั้น

เพื่อให้การเบิกจ่ายค่าตอบแทนบุคคลหรือคณะกรรมการที่ได้รับแต่งตั้งให้ดำเนินการเกี่ยวกับการจัดซื้อจัดจ้างและการบริหารพัสดุตามพระราชบัญญัติการจัดซื้อจัดจ้างและบริหารพัสดุภาครัฐ พ.ศ. ๒๕๖๐ มีความจำเป็น ประหยัด เหมาะสม จึงขอกำหนดหลักเกณฑ์เกี่ยวกับอัตราการจ่ายค่าตอบแทนเพื่อถือปฏิบัติ ดังนี้

**ข้อ ๑** ยกเลิกประกาศองค์การบริหารส่วนตำบลตาอ็อง เรื่อง “การกำหนดหลักเกณฑ์การเบิกจ่ายค่าตอบแทนบุคคลหรือคณะกรรมการ” ลงวันที่ ๑ ตุลาคม ๒๕๖๑

**ข้อ ๒** ประกาศนี้ให้บังคับใช้ตั้งแต่วันที่ ๑ มีนาคม ๒๕๖๒

**ข้อ ๓** ให้บุคคลหรือคณะกรรมการที่ได้รับแต่งตั้งให้ดำเนินการเกี่ยวกับการจัดซื้อจัดจ้าง ยกเว้นในการจ้างก่อสร้าง ดังนี้

(๑) คณะกรรมการหรือบุคคลที่ได้รับแต่งตั้งให้รับผิดชอบจัดทำร่างขอบเขตของงาน

หรือรายละเอียดคุณลักษณะเฉพาะของพัสดุที่จะซื้อหรือจ้าง รวมทั้งกำหนดหลักเกณฑ์การพิจารณาคัดเลือกข้อเสนอ

(๒) คณะกรรมการพิจารณาผลการประกวดราคาอิเล็กทรอนิกส์

(๓) คณะกรรมการพิจารณาผลการสอบราคา

(๔) คณะกรรมการซื้อหรือจ้างโดยวิธีคัดเลือก

(๕) คณะกรรมการซื้อหรือจ้างโดยวิธีเฉพาะเจาะจง

(๖) คณะกรรมการตรวจรับพัสดุในงานซื้อหรืองานจ้าง

**ข้อ ๔** ให้บุคคลหรือคณะกรรมการที่ได้รับแต่งตั้งให้ดำเนินงานจ้างที่ปรึกษา ดังนี้

(๑) คณะกรรมการหรือบุคคลที่ได้รับแต่งตั้งให้รับผิดชอบจัดทำร่างขอบเขตของงานจ้างที่ปรึกษา รวมทั้งกำหนดหลักเกณฑ์การพิจารณาคัดเลือกข้อเสนอ

(๒) คณะกรรมการดำเนินงานจ้างที่ปรึกษาโดยวิธีประกาศเชิญชวนทั่วไป

(๓) คณะกรรมการดำเนินงานจ้างที่ปรึกษาโดยวิธีคัดเลือก

(๔) คณะกรรมการดำเนินงานจ้างที่ปรึกษาโดยวิธีเฉพาะเจาะจง

(๕) คณะกรรมการตรวจรับพัสดุในงานจ้างที่ปรึกษา

**ข้อ ๕** ให้บุคคลหรือคณะกรรมการที่ได้รับแต่งตั้งให้ดำเนินงานจ้างออกแบบหรือควบคุม

งานก่อสร้าง ดังนี้

(๑) คณะกรรมการหรือบุคคลที่ได้รับแต่งตั้งให้รับผิดชอบจัดทำร่างขอบเขตของงานจ้างออกแบบหรือควบคุมงานก่อสร้าง

-๒-

(๒) คณะกรรมการดำเนินงานจ้างออกแบบหรือควบคุมงานก่อสร้างโดยวิธีประกาศเชิญชวนทั่วไป

(๓) คณะกรรมการดำเนินงานจ้างออกแบบหรือควบคุมงานก่อสร้างโดยวิธีคัดเลือก

(๔) คณะกรรมการดำเนินงานจ้างออกแบบหรือควบคุมงานก่อสร้างโดยวิธีเฉพาะเจาะจง

(๕) คณะกรรมการดำเนินงานจ้างออกแบบหรือควบคุมงานก่อสร้างโดยวิธี ประกวดแบบ

(๖) คณะกรรมการตรวจรับพัสดุในงานจ้างออกแบบหรือควบคุมงานก่อสร้าง

ให้ผู้ที่ได้รับการแต่งตั้ง**ตามข้อ ๓** **ข้อ ๔ และข้อ ๕** เบิกจ่ายค่าตอบแทนได้ ตามหลักเกณฑ์ใน**ตารางที่ ๑**

**ตารางที่ ๑** กรณีจัดซื้อหรือจ้างพัสดุต่อครั้งที่มาประชุม

|  |  |  |  |
| --- | --- | --- | --- |
| **วงเงินในการจัดซื้อ**  **หรือจ้างพัสดุ (บาท)** | **ตำแหน่งที่ได้รับแต่งตั้ง**  **ตามคำสั่ง** | **อัตราค่าตอบแทน**  **(บาท)** | **จำนวนครั้งประชุม**  **เบิกได้ไม่เกิน** |
| ๑๐๐,๐๐๐-๕๐๐,๐๐๐ | ๑.ประธานกรรมการ  ๒.กรรมการ  ๓.บุคคล | ๘๐๐  ๖๐๐  ๘๐๐ | ๑ ครั้งต่องาน/โครงการ/สัญญาฯ |
| ๕๐๐,๐๐๑-๑,๐๐๐,๐๐๐ | ๑.ประธานกรรมการ  ๒.กรรมการ  ๓.บุคคล | ๑,๐๐๐  ๘๐๐  ๑,๐๐๐ | ๑ ครั้งต่องาน/โครงการ/สัญญาฯ |
| ๑,๐๐๐,๐๐๑ ขึ้นไป | ๑.ประธานกรรมการ  ๒.กรรมการ  ๓.บุคคล | ๑,๒๐๐  ๑,๐๐๐  ๑,๐๐๐ | ๑ ครั้งต่องาน/โครงการ/สัญญาฯ |

**ข้อ ๖** ให้บุคคลหรือคณะกรรมการที่ได้รับการแต่งตั้งดำเนินการเกี่ยวกับการจัดซื้อจัดจ้าง

ในงานก่อสร้าง ดังนี้

(๑) คณะกรรมการหรือบุคคลที่รับผิดชอบจัดทำรูปแบบรายการงานจัดซื้อจัดจ้าง

(๒) คณะกรรมการพิจารณาผลการประกวดราคาอิเล็กทรอนิกส์

(๓) คณะกรรมการพิจารณาผลการสอบราคา

(๔) คณะกรรมการจัดซื้อหรือจ้างโดยวิธีคัดเลือก

(๕) คณะกรรมการจัดซื้อหรือจ้างโดยวิธีเฉพาะเจาะจง

(๖) คณะกรรมการตรวจรับพัสดุในงานจ้างก่อสร้าง

(๗) คณะกรรมการกำหนดราคากลางงานก่อสร้าง

ให้บุคคลหรือคณะกรรมการที่ได้รับการแต่งตั้ง**ตามข้อ ๖** เบิกจ่ายค่าตอบแทนได้ ตามหลักเกณฑ์ใน**ตารางที่ ๒**

-๓-

**ตารางที่ ๒** กรณีจัดซื้อจัดจ้างในงานก่อสร้างต่อครั้งที่มาประชุม

|  |  |  |  |
| --- | --- | --- | --- |
| **วงเงินในการจัดซื้อ**  **จัดจ้างงานก่อสร้าง (บาท)** | **ตำแหน่งที่ได้รับ**  **แต่งตั้งตามคำสั่ง** | **อัตราค่าตอบแทน**  **(บาท)** | **จำนวนครั้งประชุมเบิกได้ไม่เกิน** |
| ๑๐๐,๐๐๐-๕๐๐,๐๐๐ | ๑.ประธานกรรมการ  ๒.กรรมการ  ๓.บุคคล | ๘๐๐  ๖๐๐  ๘๐๐ | ๑ ครั้งต่องาน/โครงการ/สัญญาฯ |
| ๕๐๐,๐๐๑-๑,๐๐๐,๐๐๐ | ๑.ประธานกรรมการ  ๒.กรรมการ  ๓.บุคคล | ๑,๐๐๐  ๘๐๐  ๑,๐๐๐ | ๒ ครั้งต่องาน/โครงการ/สัญญาฯ |
| ๑,๐๐๐,๐๐๑ ขึ้นไป | ๑.ประธานกรรมการ  ๒.กรรมการ  ๓.บุคคล | ๑,๒๐๐  ๑,๐๐๐  ๑,๒๐๐ | ๒ ครั้งต่องาน/โครงการ/สัญญาฯ |

**ข้อ ๗** ผู้ที่ได้รับการแต่งตั้งดำเนินการเกี่ยวกับการจัดซื้อจัดจ้างในงานก่อสร้าง **ตามข้อ ๖** ให้รับผิดชอบดำเนินการเกี่ยวกับการจัดซื้อจัดจ้างในงานก่อสร้างมากกว่าหนึ่งคำสั่งในหนึ่งงานหรือโครงการหรือสัญญา ให้เลือกเบิกจ่ายค่าตอบแทนได้เพียงอย่างเดียว

**ข้อ ๘** ให้ผู้ที่ได้รับการแต่งตั้งเป็นคณะกรรมการหรือบุคคลตรวจรับพัสดุในงานจ้างก่อสร้างให้ได้รับค่าตอบแทนกรณีที่ออกตรวจงานจ้าง ณ สถานที่ที่กำหนดไว้ในสัญญาหรือที่ตกลงให้ทำงานจ้าง **ตามตารางที่ ๓**

**ตารางที่ ๓** กรณีออกตรวจงานจ้างก่อสร้าง เบิกจ่ายในอัตรา ๓๕๐ บาทต่อวันต่อคน

|  |  |  |
| --- | --- | --- |
| **วงเงินในการจัดซื้อ**  **จัดจ้าง (บาท)** | **ตำแหน่งที่ได้รับแต่งตั้ง**  **ตามคำสั่ง** | **จำนวนวันเบิกได้ไม่เกิน** |
| ๑๐๐,๐๐๐-๕๐๐,๐๐๐ | ๑.ประธานกรรมการ  ๒.กรรมการ  ๓.บุคคล | ๑ วัน ต่องาน/โครงการ/สัญญาฯ |
| ๕๐๐,๐๐๑-๑,๐๐๐,๐๐๐ | ๑.ประธานกรรมการ  ๒.กรรมการ  ๓.บุคคล | ๒ วัน ต่องาน/โครงการ/สัญญาฯ |
| ๑,๐๐๐,๐๐๑ ขึ้นไป | ๑.ประธานกรรมการ  ๒.กรรมการ  ๓.บุคคล | ๒ วัน ต่องาน/โครงการ/สัญญาฯ |

**ข้อ ๙** ผู้ที่ได้รับการแต่งตั้งเป็นผู้ควบคุมงานก่อสร้างให้เบิกจ่ายค่าตอบแทนที่ได้รับตาม

**ตามตารางที่ ๔**

-๔-

**ตารางที่ ๔** กรณีผู้ควบคุมงานก่อสร้าง

|  |  |  |  |
| --- | --- | --- | --- |
| **วงเงินในการจัดซื้อ**  **(บาท)** | **ตำแหน่งที่ได้รับแต่งตั้ง**  **ตามคำสั่ง** | **อัตราค่าตอบแทน**  **(บาท)** | **จำนวนวันเบิกได้ไม่เกิน** |
| ๑๐๐,๐๐๐-๕๐๐,๐๐๐ | ๑.หัวหน้าผู้ควบคุมงานก่อสร้าง  ๒.ผู้ควบคุมงานก่อสร้าง  (ผู้ปฏิบัติการ) | ๓๐๐  ๒๕๐ | ๖ วันต่องาน/โครงการ/สัญญาฯ |
| ๕๐๐,๐๐๑-๑,๐๐๐,๐๐๐ | ๑.หัวหน้าผู้ควบคุมงานก่อสร้าง  ๒.ผู้ควบคุมงานก่อสร้าง  (ผู้ปฏิบัติการ) | ๓๐๐  ๒๕๐ | ๘ วันต่องาน/โครงการ/สัญญาฯ |
| ๑,๐๐๐,๐๐๑ ขึ้นไป | ๑.หัวหน้าผู้ควบคุมงานก่อสร้าง  ๒.ผู้ควบคุมงานก่อสร้าง  (ผู้ปฏิบัติการ) | ๓๐๐  ๒๕๐ | ๑๐ วันต่องาน/โครงการ/สัญญาฯ |

**ข้อ ๑๐** การจ่ายเงินค่าตอบแทนบุคคลหรือคณะกรรมการให้ปฏิบัติ ดังนี้

๑๐.๑ ส่วนราชการ

(๑) ให้ส่วนราชการจ่ายค่าตอบแทนบุคคลหรือคณะกรรมการฯ โดยการโอนเงินผ่านระบบ KTB corporate Online เพื่อเข้าบัญชีเงินฝากธนาคารของบุคคลหรือคณะกรรมการดังกล่าว

- กรณีเป็นข้าราชการ ลูกจ้าง และพนักงานจ้างในหน่วยงาน ให้โอนเข้าบัญชีเงินฝากธนาคารที่ใช้สำหรับเงินเดือน ค่าจ้าง หรือค่าตอบแทน แล้วแต่กรณี หรือบัญชีเงินฝากธนาคารอื่นของผู้มีสิทธิรับเงิน ตามที่หัวหน้าส่วนราชการผู้เบิกอนุญาต

- กรณีเป็นบุคคลต่างสังกัดหรือบุคคลภายนอกให้โอนเข้าบัญชีเงินฝากธนาคารตามที่ผู้มีสิทธิรับเงินแจ้งความประสงค์ไว้ โดยบุคคลหรือคณะกรรมการ ผู้มีสิทธิรับเงินไม่ต้องลงชื่อรับเงินในใบสำคัญรับเงิน

(๒) ให้ใช้รายงานสรุปผลการโอนเงิน (Detail Report และ Summary Report/ Transaction History) ที่ได้จากระบบ KTB Corporate Online เป็นหลักฐานการจ่าย และเก็บรักษาไว้ให้สำนักงานการตรวจเงินแผ่นดินตรวจสอบต่อไป

๑๐.๒ หน่วยงานของรัฐอื่น

ในการจ่ายเงินให้แก่บุคคลหรือคณะกรรมการฯ ให้ถือปฏิบัติตามกฎ ระเบียบ หรือข้อบังคับที่หน่วยงานของรัฐนั้น ๆ กำหนด

ข้อ ๑๑ การเบิกจ่ายค่าตอบแทนบุคคลหรือคณะกรรมการที่นอกเหนือหรือแตกต่างจากที่กำหนดไว้ในหลักเกณฑ์นี้ ให้ขอทำความตกลงกับกระทรวงการคลัง

จึงประกาศให้ทราบโดยทั่วกัน

ประกาศ ณ วันที่ ๑ มีนาคม พ.ศ. ๒๕๖๒



 (นายสหัส   ยิ่งยงยุทธ)

   นายกองค์การบริหารส่วนตำบลตาอ็อง